OzLabs/hebrew-wiki-articles huggingface dataset:
דיוקן הרצל

"דיוקן הרצל" הוא הדפס בטכניקה של שבלונה על בד, שנוצר בבצלאל, בית מדרש לאמנות ולמלאכות-אמנות, ומתאר את דמותו של בנימין זאב הרצל.
==תיאור==
דמותו של הרצל הייתה אחד מן הדימויים הרווחים ביצירות שנוצרו בבית הספר "בצלאל". ייתכן כי העבודה נעשתה בידי קבוצת "תומר", או בבית-המלאכה של מיכאל פילמוס עסק ביצירת תמונות בטכניקה של הדפס סטנסיל על בד או על קטיפה שחורה. בית-הספר ובבית-המלאכה נוצרו עוד דימויים של הרצל בטכניקה זו. ביניהן ידועות עבודות של מאיר גור אריה ושל אריה מרדר. 

הדיוקן נוצר בעזרת שתי שבלונות. הראשונה, בצבע אפור, יצרה את תווי הפנים של הרצל על בד שחור. הראש של הרצל מתואר כאן מן החזית והוא נתון בתוך מסגרת שחורה שראשה מעוגל. שבלונה שנייה שימשה ליצור הבזקי אור (highlight) בצבע לבן.

אחד מן העותקים של העבודה הוצג בתערוכה "בצלאל של שץ" במוזיאון ישראל.

==ראו גם==
* הכותל המערבי (בצלאל)

==הערות שוליים==

קטגוריה:בצלאל, בית מדרש לאמנות ולמלאכות-אמנות
קטגוריה:הדפס ישראלי
הרצל
קטגוריה:הנצחת בנימין זאב הרצל
קטגוריה:ציורים בעלי מוטיב יהודי
קטגוריה:ציורים משנות ה-1900
לורנסו סאנס

לורנסו סאנס מנסבו (בספרדית: Lorenzo Sanz Mancebo; 9 באוגוסט 1943 – 21 במרץ 2020) היה איש עסקים ספרדי, שכיהן כנשיא ריאל מדריד בין 1995 ל-2000, וכבעלים של מועדון הכדורגל מאלגה.

== ראשית חייו ==
סאנס נולד ב-9 באוגוסט 1943 בעיר מדריד, שיחק כשוער בצעירותו בכמה קבוצות מליגות מדרידיות נמוכות, ביניהן פוארטה בוניטה.<ref name=":0"></ref> עשה את הונו בתחומי הנדל"ן והבנייה.

== נשיא ריאל מדריד ==
סאנס היה דירקטור בריאל מדריד בשנים 1985 עד 1995. בתחילה כחבר בדירקטוריון ולאחר מכן שימש גם כסגן נשיא ריאל מדריד. סאנס התמנה לתפקיד הנשיאות ב-26 בנובמבר 1995 לאחר שהנשיא רמון מנדוסה נאלץ להתפטר עקב הבעיות הכלכליות, החברתיות והספורטיביות של המועדון. סאנס ניסה לשפר את מצב המועדון על ידי החתמת כוכבים כמו דאבור שוקר ופרדראג מיאטוביץ' בכספו האישי. מהלך זה הוביל לזכייה המיוחלת בגביע אירופה, שריאל מדריד לא זכתה בו מאז 1966, שכן המועדון זכה גם בגמר ליגת האלופות ב-1998 וגם ב-2000.<ref name=":0"></ref>

לאחר שתי הזכיות בגביעי ליגת האלופות החליט סאנס לקיים בחירות מוקדמות לנשיאות המועדון בשנת 2000, אך בסופו של דבר הפסיד סאנס לפלורנטינו פרס.<ref name=":1"></ref><ref name=":0"></ref> לאחר מכן ניסה פעמיים ללא הצלחה לחזור לתפקידו כנשיא ריאל מדריד, ונכשל גם בהצעה להשתלט על פארמה.

סאנס הודיע ב-2006 כי הוא מעמיד את עצמו שוב לבחירות לתפקיד הנשיא הפנוי בריאל מדריד, והפסיד בהן לרמון קלדרון.

===תארים בתקופת נשיאותו===
* ליגת האלופות (2) - 1996/1997, 1999/2000
* הגביע הביניבשתי (1) - 1998
* אליפות ספרד (1) - 1996/1997
* הסופר קאפ הספרדי (1) - 1997
* אליפות ספרד בכדורסל (1) - 
* גביע ספורטה (1) - 

== לאחר הנשיאות ==
ביולי 2006 רכש סאנס את מועדון הכדורגל של מאלגה. הוא מכר את המועדון בשנת 2010 למשקיע קטרי בסכום של 50 מיליון יורו.<ref></ref>

במאי 2008 התעניין ברכישת המועדון האיטלקי בארי.<ref></ref> בעלי בארי העניקו לו 10 ימים לסגירת העסקה, שהוערכה בסביבות 15 מיליון יורו.<ref></ref>

== חיים אישיים ==
סאנס היה חותנו של מגן ריאל מדריד ונבחרת ספרד לשעבר מיצ'ל סלגאדו, שנישא לבתו מלולה. שניים מבניו של סאנס, פאקו ופרננדו, היו גם כדורגלנים מקצועיים. סאנס כבעלים של מאלגה, מינה את פרננדו לנשיאות המועדון.

סאנס נפטר ב-21 במרץ 2020, בגיל 76, כתוצאה ממחלת נגיף הקורונה.

== קישורים חיצוניים ==

* [https://www.realmadrid.com/en/about-real-madrid/history/presidents/lorenzo-sanz לורנסו סאנס באתר ריאל מדריד]
* 

== הערות שוליים ==

קטגוריה:אנשי עסקים ספרדים
קטגוריה:נשיאי ריאל מדריד
קטגוריה:ספרדים שנולדו ב-1943
קטגוריה:ספרדים שנפטרו ב-2020
קטגוריה:ספרדים שנפטרו במגפת הקורונה
Spring Stampede (1998)

{| class="wikitable" align="left"
|-
! colspan="3" align="center" | 
|-
! colspan="3" align="center" <small>הפוסטר הרשמי של האירוע</small>
|-
! colspan="3" align="center" | מידע
|-
| ארגון || colspan="2" | WCW
|-
| מותג(ים) || colspan="2" | WCWnWo
|-
| תאריך || colspan="2" | 19 באפריל 1998
|-
| עיר || colspan="2" | דנוור, קולורדו
|-
| אולם || colspan="2" | דנוור קולוסיאום
|-
| מספר צופים || colspan="2" | 7,428
|-
| align="center" |סיסמה פרסומית || colspan="2" align="left" | .The Biggest. The Baddest. No Bull
|-
! colspan="3" | סדרת אירועי שלם וצפה של ה-WCW
|-
|align="center"|Uncensored
|align="center"|Spring Stampede(1998)
|align="center"|סלאמבורי
|-
! colspan="3" align="center" | סדרת אירועי Spring Stampede
|-
|align="center"|1997
|align="center"|Spring Stampede(1998)
|align="center"|1999
|}
(1998) Spring Stampede היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW). האירוע נערך ב-19 באפריל 1998, בדנוור קולוסיאום שבדנוור, קולורדו. האירוע היה האירוע השלישי בסדרת אירועי Spring Stampede.

עשרה קרבות התנהלו באירוע. בקרב המרכזי, רנדי סאבאג' ניצח את סטינג בקרב ללא חוקים וזכה באליפות העולם במשקל כבד של WCW. עוד ברשימת הקרבות, רייבן ניצח את דיאמונד דאלאס פייג' בקרב חוקי רייבן וזכה באליפות ארצות הברית של WCW, הוליווד הוגאן וקווין נאש ניצחו את רודי פייפר והענק בקרב מחבט בייסבול על עמוד, וריק סטיינר ולקס לוגר ניצחו את סקוט סטיינר ובאף באגוול בקרב זוגות.

==עלילות==

{| class=wikitable style="font-size:90%; margin: 0.5em 0 0.5em 1em; float: left; clear: left;"
|-
|+ אישיויות אחרות על המסך
! תפקיד: !! שם:
|-
|rowspan="3"|צוות השידור
|טוני שאבוני
|-
|בובי הינן
|-
|מייק טניי
|-
|מראיין
|ג'ין אוקרלנד
|-
|כרוז
|דייוויד פנזר
|-
|שופט
|ניק פטריק
|}

האירוע כלל קרבות שנבעו מעלילות מתוסרטות מהתוכנית השבועית Monday Nitro.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || גולדברג ניצח את פרי סאטורן (עם קידמן) || קרב יחידים || 08:10
|-
| 2 || אולטימו דרגון ניצח את צ'אבו גררו ג'וניור (עם אדי גררו) || קרב יחידים || 11:49
|-
| 3 || בוקר טי (א) ניצח את כריס בנואה || קרב יחידים על אליפות הטלוויזיה העולמית של WCW || 14:11
|-
| 4 || קורט הניג (עם ריק רוד) ניצח את הבריטיש בולדוג (עם ג'ים ניידהארט) || קרב יחידים || 04:48
|-
| 5 || כריס ג'ריקו (א) ניצח את פרינס איוקייה בהכנעה || קרב יחידים על אליפות ה-WCW במשקל בינוני || 09:55
|-
| 6 || ריק סטיינר ולקס לוגר ניצחו את סקוט סטיינר ובאף באגוול || קרב זוגות || 05:58
|-
| 7 || פסייכוסיס ניצח את לה פארקה || קרב יחידים || 06:59
|-
| 8 || הוליווד הוגאן וקווין נאש ניצחו את רודי פייפר והענק || קרב מחבט בייסבול על עמוד || 13:23
|-
| 9 || רייבן ניצח את דיאמונד דאלאס פייג' (א) || קרב חוקי רייבן על אליפות ארצות הברית במשקל כבד של WCW || 11:52
|-
| 10 || רנדי סאבאג' (עם מיס' אליזבת') ניצח את סטינג (א) || קרב ללא חוקים על אליפות העולם במשקל כבד של WCW || 10:08
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:מופעי ה-WCW
קטגוריה:1998 בספורט
קטגוריה:1998 בארצות הברית
הקרן לביטוח סוציאלי של רוסיה

הקרן לביטוח הסוציאלית של הפדרציה הרוסית (ברוסית: Фонд социального страхования Российской Федерации) היא אחת מקרנות התקציב המשלתיות, שנוצרה כדי לספק ביטוח לאומי חובה לכלל אזרחי רוסיה הקרן נוצרה ב-1 בינואר 1991 בצו משותף של מועצת השרים של הפדרציה הרוסית והפדרציה של איגודי הסחר העצמאיים ברוסיה מ-25 בדצמבר 1990. 

בשנים 1990־2022, זה היה הגוף האחראי על מימוש רוב הזכויות החברתיות ברוסיה, על פי רוב בדרך של תשלומי העברה והוא פועל כקרן לביטוח לאומי וביטחון הסוציאלי והוא מנוהל על פי קוד התקציב של הפדרציה הרוסית והחוק הפדרלי "אודות בסיס ביטוח סוציאלי חובה", כמו גם חוקים ותקנות אחרים. הכנסות הקופה הגיעו מביטוח סוציאלי חובה, שנוצר מתרומות, דמי ביטוח מתאונות תעשייתיות ומחלות מקצוע ומסבסוד מהתקציב הפדרלי ומקרן ביטוח בריאות חובה של הפדרציה הרוסית.

== יושבי ראש ==
{| class="wikitable"
!מניין
!שם
!תקופת כהונה
|-
|1
|נטליה מלאחצקינה
|1991 – 1993
|-
|2
|יורי שאטירנקו
|10 בדצמבר 1993 – 29 במאי 1996
|-
|3
|יורי קוסארב
|4 בנובמבר 1996 – 14 באפריל 2004
|-
|4
|גלינה קרלובה
|14 באפריל 2004 – 13 בדצמבר 2007
|-
|5
|סרגיי קלאשניקוב
|25 במרץ 2008 – 29 בינואר 2010
|-
|5
|ליודמילה ראו
|29 בינואר – 15 במאי 2010
|-
|6
|סרגיי אפאנסייב
|2010 – 2013
|-
|7
|אנדריי קיגים
|21 במרץ 2013 – 1 בינואר 2023
|}

== קישורים חיצוניים ==
* 

קטגוריה:רוסיה: ארגונים ממשלתיים
קטגוריה:ביטוח לאומי
קטגוריה:תגמול עובדים
קטגוריה:רוסיה: קרנות
פוקימון לנצח

פוקימון לנצח: סלבי - קולו של היער (באנגלית: Pokémon 4Ever ביפנית: 劇場版ポケットモンスター セレビィ 時を越えた遭遇（であい), הוא סרט קולנוע יפני מסוגת האנימה. את הסרט ביים קוניהיקו יויאמה. היה זה הסרט הרביעי המבוסס על הסדרה "פוקימון".

הסרט יצא לאור בבתי הקולנוע היפניים ב-7 ביולי 2001, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-11 באוקטובר 2002 בהפצת מירמקס (שהייתה שייכת לחברת וולט דיסני בזמנו). ב-2003 גם הסרט המדובב לעברית יצא לאקרנים בישראל.

== עלילה ==
ביער באזור ג'וטו, מאמן פוקימונים בשם סאם נזהר בידע אישה בשם טואה מידי "הקול שביער", הידוע בתור סלבי, פוקימון אשר מסוגל לנסוע בזמן. במקרה, סלבי נרדף בידי צייד פוקימונים ונפצע. סאם הגן עליו מפני הצייד, אולם סלבי השתמש בכוחו כדי לנסוע מעבר לזמן, ולקח את סאם איתו. כעבור 40 שנה, הצייד הזקן הומת בידי רוצח מרושע בעל מסכת ברזל וחבר בכיר בצוות רוקט, אשר מתכוון לתפוס את סלבי.

בינתיים, אש, מיסטי וברוק הגיעו לעיר שכונתית בשם ארבורוויל, שם הם גילו את סוויקון בנחל. כשהם מדברים עם פרופסור אוק, השלישייה למדה שהוא נתקל בסוויקון בעצמו לפני שנים רבות, אולם הם נאלצו לזוז לפני ההסבר. החבורה נלקחה אל היער בידי איש מקומי בשם מר ווייט, אולם נתקלו בידי טואה הזקנה ובנכדתה דיאנה, אשר הזהירו אותם מפני הקול שביער. סלבי וסאם הופיעו מהעבר, אולם בגרסאות העבר שלהם, כאשר סאם בא לתקופה עם תפקיד זמנו. אש, סאם, מיסטי וברוק מצאו את סלבי הפצוע והחליטו לקחת אותו של נהר החיים, אשר מספרים שיש בו מים מרפאי חיים.

צוות רוקט רדפו אחרי הילדים ואחדו כוחות עם הרוצח. הילדים הודרכו אל הנהר בידי פוקימונים פראיים, שם סלבי נרפא. בלילה הזה, אש וסאם נהיו חברים, מקווים שהשני יוכל לחזור לזמן שלו. יום למחרת, הרוצח רדף אחרי החבורה, משתמש בפוכדור מיוחד בשם כדור שחור, כדי לעשות שטיפת מוח לסלבי ולנצל את כוחותיו כדי לשלוט בטבע וליצור שריון דמוי דרקון עשוי מהיער. ג'סי נלכדה, והרוצח מספר לצוות רוקט שהוא מתכוון לשלוט על ג'ובאני, המנהיג של צוות רוקט, כדי לשלוט בעולם. אש וחבריו וגם סוויקון נלחמו בו כדי להציל את סלבי מידיו המרושעות של הרוצח.

אש, סאם ופיקאצ'ו פרצו את השריון של סלבי ושכנעו אותו להתנגד לרוצח, כך שחדשו את זכרונותיו ושחררו אותו מההשפעה של הכדור השחור. הרוצח וג'סי נפלו לאגם בעוד שהשריון של סלבי קרס.

אולם, לאחר שלקחו את סלבי לאגם, הוא מת בידיו של סאם. החבורה נסתה להחיות אותו כאשר סוויקון טיהר את האגם, אולם נכשלו. כאשר כל התקוות להחיות את סלבי אבדו, הקול של היער, אשר ידוע בתור הסלבים מעבר לזמן, הופיעו בשמים ובקסם החיו מחדש את אחיהם. לפתע, הרוצח הופיע וחטף את סלבי, משתמש בטיל כדי לברוח, אולם אש ופיקאצ'ו הצילו את סלבי והרוצח התנגש ביער ונרדף על ידי טואה, דיאנה, ווייט ופוקימוני הפרא הכועסים.

סלבי לוקח את סאם לזמנו, אשר הבטיח לאש שיחזור לעתיד מתישהו. צוות רוקט מתאחד בנהר בזמן שהפוקימונים המשוחררים של הרוצח הולכים לדרכים מפוצלות. אש מיסטי וברוק מדברים עם פרופסור אוק על ההרפתקה שלהם, ואש היה עצוב על הפרידה שלו מסאם. אולם, פרופסור אוק אמר לו שהם יישארו חברים טובים גם אם זה יעמוד במבחן הזמן. אולם, בסוף השיחה, החבורה תהתה איך פרופסור אוק יודע את שמו של סאם, אף על פי שזה לא הוזכר. במעבדה, לאוק יש את מחברת הציורים של סאם, ונחשף שאוק וסאם הם אותה הדמות. במהלך הכותרות, טרייסי גילה את מחברת הציורים של אוק ושם את המחברת לשמירה במדף הספרים.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2001
קטגוריה:סרטי פוקימון
קטגוריה:סרטי אנימה
קטגוריה:סרטי אנימה מ-2001
מספר חשבון ביטוח אישי

מספר חשבון ביטוח אישי (ברוסית: Страхового номера индивидуального лицевого счета, СНИЛС) הוא מספר שמונפק ומשמש את קרן הפנסיה של הפדרציה הרוסית לתושבי רוסיה לצורך מעקב אחר חשבונות הביטוח שלהם. המספר שהיה בעבר מונפק על גבי כרטיס פלסטיק ירוק, אך מאז 4 באפריל 2019 הושעתה הנפקת כרטיסים וכיום המספר מונפק בצורה אלקטרונית בלבד, בעוד שהכרטיסים שהונפקו לפני מועד זה עדיין תקפים. מי שמחפש לקבל עבודה חוקית בפדרציה הרוסית או להגיש בקשה להטבות חייב להחזיק במספר שכזה. המספר משמש באופן אוניברסלי כמספר אישי ראשוני למתן שירותים מהממשלה. כל מי שמתגורר ברוסיה באופן קבוע רשאי להגיש בקשה למספר. ניתן להגיש בקשה גם בשם ילד שאך נולד.

המספר נדרש לקרן הפנסיה של הפדרציה הרוסית לארגן מידע אישי אודות עובד והסכומים שתרם מעביד לחשבון הפרישה האישי של העובד בגין פנסיה עתידית.

המספר הוא ייחודי לכל אדם. החשבון האישי של האדם מכיל את כל הנתונים על דמי הביטוח שנצברו ושולמו על ידי מעסיקים במהלך כל עבודתו הפעילה. לאחר מכן נלקח בחשבון כאשר נקבעים או מתאימים לראשונה את הטבות הפנסיה עבורו. מספר ביטוח מוקצה באופן אוטומטי כדי לפשט ולזרז את התהליך לקביעת גמלת פרישה מביטוח.

פורמט המספר הוא "123-456-789-12" כאשר תשע הספרות הראשונות יכולים להיות כל ספרה והשניים האחרונים הם סיכום ביקורת.
מאז ינואר 2012 המספר יכול להיות מוענק גם לאזרחים זרים המתגוררים ברוסיה באופן זמני ועובדים במדינה אך רק אם הם עובדים מעבר לשלושה חודשים.

==ראו גם ==
* קרן הפנסיה של רוסיה
* Gosuslugi.ru

== קישורים חיצוניים ==
* [http://www.pfrf.ru/knopki/online_kons/~4417 מספר חשבון ביטוח אישי] , באתר קרן הפנסיה

קטגוריה:אמצעי זיהוי
קטגוריה:ביטוח פנסיוני ברוסיה
For Everything

For Everything הוא המיקסטייפ השלישי של הראפרית האמריקאית רפסודי. האלבום יצא לאור ב-15 בנובמבר 2011, על ידי חברת התקליטים ג'מלה רקורדס.<ref></ref>

== רשימת רצועות ==

== הערות שוליים ==

קטגוריה:מיקסטייפים מ-2011
קטגוריה:אלבומי רפסודי
נהר הייז

נהר הייז (באנגלית: Hayes River; בצרפתית: Rivière Hayes) הוא נהר ארוך שמתחיל במפרץ הדסון ונגמר באגם קני, שבקנדה.

== גאוגרפיה ==
הנהר מתחיל במפרץ הדסון במניטובה שבקנדה בגובה של 221 מטרים. משם הנהר זורם לכיוון דרום-מערב בדרכו לאגם ויניפג. ליד נהר רובינסון, הנהר מתפצל לשניים, כאשר אחד מהם משתלב בנהר רובינסון וממשיך דרומה, בעוד שהמשכו של הנהר מצפין והופך צר יותר. פיצול זה של הנהר משמש סוחרים המגיעים מארצות הברית להביא סחורות למפרץ הדסון ולאגן הצפוני של אגם וויניפג. מעת הפיצול, הנהר הופך לצר מאוד וממשיך לכיוון צפון מערב כאשר כ-90 ק"מ משם מתרחש פיצול נוסף של הנהר, בו נוצרים שני פלגים שנקראים "נהר הייז" וממשיכים לשני כיוונים שונים. הפלג הראשון הופך צר אפילו יותר ומתחיל לזרום במהירות גבוהה דרומה, כשהוא חולף על פני אגמים רבים אך לא מתנקז לתוכם. לאחר כ-140 ק"מ (בקירוב), הנהר מתרחב עד לכדי היווצרות אגם סוומפי שזורם בכמויות גדולות אל תוך אגם קני. הפלג השני ממשיך באותו הרוחב דרום מערבה משם במשך 200 ק"מ (בקירוב) עד שהוא נשפך אל תוך אגם האבן הגדולה (Bigstone Lake).

== טבע ==
מאז היווצרותו ועד היום הנהר נותר ללא מגע ידי אדם וללא כל התערבות חיצונית בזרימתו, לטובה או לרעה. בנהר לא קיימים כל סכרים לאגירת מים או הוספות מים מלאכותיות להגברת הזרימה. נהר הייז הוא הנהר הארוך ביותר במניטובה שזורם באופן טבעי לחלוטין ולכן הוא משמש בין היתר גם לתיירות קייקים והשכרות של סירות קאנו בשבי אנשים שמעוניינים בשייט באמצע הטבע, ללא כל הפרעות אנושיות. ניתן למבקרים ואנשים מקומיים להגיע לנהר כדי לבצע שייט בקאנו, ציד, דייג ולמידה על סחר הפרוות בקנדה מפי אנשי רשות הטבע של קנדה. האגם מוכרז כשמורת טבע ובזכות כך שוחים בו מינים רבים של דגים, והוא משמש לביתם של ציפורים רבות, יונקים וחרקים. באגם צמחי מים ייחודיים.

== קישורים חיצוניים ==

* 
<div class="mw-content-ltr">
*[https://web.archive.org/web/20150923203144/http://www.chrs.ca/Rivers/Hayes/Hayes_e.php Canadian Heritage Rivers System - Hayes River] (includes fact sheet, photos and area map)
</div>

קטגוריה:מניטובה: גאוגרפיה
קטגוריה:קנדה: נהרות
NPF סברבנק

NPF סברבנק (ברוסית: НПФ Сбербанка, ראשי תיבות של Негосударственный пенсионный фонд Сбербанка, מילולית: "קרן פנסיה לא ממשלתית סברבנק") היא קרן פנסיה רוסית לא ממשלתית, שהוקמה ב-17 במרץ 1995. היא פועלת במסגרת צו נשיא הפדרציה הרוסית מיום 16 בספטמבר 1992 מספר 1077 "אודות קרנות פנסיה שאינן ממשלתיות".<ref>[http://base.consultant.ru/cons/cgi/online.cgi?req=doc;base=LAW;n=22685 Указ Президента РФ от 16.09.1992 N 1077 (ред. от 12.04.1999) «О негосударственных пенсионных фондах»]</ref> המייסד ומפעילת הקרן הוא סברבנק.

רשת הסניפים של NPF סברבנק פרוסה בלמעלה מ-8,500 סניפי סברבנק ברחבי רוסיה, כאשר בכל אחד מהם ניתן לחתום על הסכם ביטוח פנסיה חובה והפרשה לפנסיה לא ממשלתית. מנכ"ל NPF סברבנק: א.מ. זארצקי.<ref></ref>

NPF סברבנק הוא חבר ב[http://www.napf.ru/ איגוד הלאומי של קרנות הפנסיה שאינן ממשלתיות (NAPF)].<ref></ref> זוהי הקרן המובילה בשוק ביטוח פנסיוני חובה ברוסיה. המספר הכולל של לקוחות NPF סברבנק הוא כ-7.6 מיליון איש. נכסי הקרן מסתכמים ביותר מ-474 מיליארד רובל והיא הייתה מהראשונים שהצטרפו למערכת הבטחת זכויותיהם של מבוטחים.<ref></ref>
== פעילויות ==
בהתאם לחוקי רוסיה <ref>[http://base.garant.ru/12111456/ Федеральный закон от 7 мая 1998 г. N 75-ФЗ «О негосударственных пенсионных фондах]»</ref> NPF סברבנק פועלת במספר תחומים:
* ביטוח פנסיוני חובה - העברת פנסיה ממומנת
* הפרשה לפנסיה לא-ממשלתית ליחידים (תוכניות פנסיה אינדיבידואליות) (עמותות)
* תוכניות פנסיה של חברות עבור גורמים משפטיים

בהתאם לחוק, NPF סברבנק עברה הליך ארגון מחדש בצורה של הפיכה לקרן פנסיה במניות משותפות של קרן הפנסיה הפרטית.<ref></ref> קרן הפנסיה נוצרה במניות משותפות היא היורשת החוקית של NPF סברבנק לרכוש משלה (כדי להבטיח פעילויות סטטוטוריות, עתודות פנסיה וחיסכון פנסיוני) וההתחייבויות, הזכויות וההתחייבויות המתאימות במלואן ללא פטורים. כל מניות NPF סברבנק שייכות לסברבנק.<ref></ref>

בשנת 2015 NPF סברבנק עברה נוהל ארגון מחדש והפכה לקרן פנסיה הנסמכת על מניות משותפות.
== קישורים חיצוניים ==
* 

== הערות שוליים ==

קטגוריה:ביטוח פנסיוני ברוסיה
גזפונד

גזפונד (ברוסית: «Газфонд») היא קרן פנסיה רוסית לא ממשלתית, הגדולה במדינה בשנת 2015 מבחינת עתודות הפנסיה (בסוף 2014 - 36.8% מכלל הרזרבות של קרנות הפנסיה הלא-ממשלתיות של רוסיה).<ref></ref> שם מלא - קרן הפנסיה הלא-ממשלתית "גזפונד" (Негосударственный пенсионный фонд «Газфонд»). לצורך אחסון וחשבונאות של הזכויות בניירות ערך שבהם מושקעים האמצעים שהתקבלו גזפונד משתמשת בשירותים של חברת JSC Specialised Depositary INFINITUM הנוטלת את העמדות הגבוהות ביותר במספר הכספים הניתנים בשירות ועלות רכוש מבוקר.

המשרד המרכזי של הקרן ממוקם במוסקבה ומנוהלת על ידי חברת לידר. נשיא הקרן: יורי שמאלוב.<ref>[http://www.rbc.ru/investigation/business/17/12/2015/567179f69a794796318770aa]</ref> יו"ר הדירקטוריון: אלכסיי בוריסוביץ' מילר.<ref></ref> זוהי קרן פנסיה פרטית רוסית שבשנת 2009 הייתה קרן הפנסיה הגדולה ביותר ברוסיה. קיימת מאז 1994.

== פעילויות ==
הקרן מציעה שירותי ביטוח פנסיוני. עתודות הפנסיה של הקרן ליום 30 בספטמבר 2014 הסתכמו ב-323 מיליארד רובל. <ref></ref>

על פי נתונים שפרסמה סוכנות הדירוג RAEX (Expert RA) ב-28 במרץ 2018, לגזפונד היה דירוג אמינות פיננסי של ruAAA. נכון ליום 30 בספטמבר 2017, נכסי הקרן הסתכמו ב-421 מיליארד רובל.<ref></ref>

== בעלי מניות ==
המייסדים של הקרן היו תאגיד הגז הממשלתי גזפרום יחד עם גזפרום בנק, Gazprom dobycha Urengoy LLC, Gazprom dobycha Yamburg LLC וחברת Gazprom transgaz Saratov LLC.<ref name="S">[https://slon.ru/posts/75117 Forbes рассказал о контроле пенсионного фонда «Газпрома» структурами Ковальчука] «Slon.ru», 20.10.2016</ref> עם זאת, חלקם בהכנסות הקרן הוא 41.7%. בשנת 2006 תרמו כמה גורמים משפטיים 210 מיליון רובלים למייסדי הגזפונד, לאחר מכן חלקם הגיע ל-58.3%. על פי מגזין פורבס, בהנהלת הקרן יושבים נציגיו של המיליארדר יורי קובאלצ'וק.

== קישורים חיצוניים ==
* 

== הערות שוליים ==

קטגוריה:גזפרום
קטגוריה:ביטוח פנסיוני ברוסיה
קטגוריה:רוסיה: קרנות
אראל (קרן פנסיה)

אראל (ברוסית: Негосударственный пенсионный фонд «Эрэл») היא קרן פנסיה רוסית לא ממשלתית. מטה הקרן ממוקם ביאקוצק. החברות המנהלות הן Investment Standard Investment Company (במוסקבה) והחברות Portfolio Management Investment LLC וחברת Capital Management LLC (שמושבה במגניטוגורסק).

== היסטוריה ==
קרן הפנסיה "אראל" הוקמה ב-25 בספטמבר 1995. מאז שנת 2002, ברפובליקה של סאחה (יקוטיה), פועלת התוכנית הנשיאותית להתפתחות חברתית וכלכלית של הכפר, שאחד הסעיפים שבהם הוא הפרשה לפנסיה לא ממשלתית לתושבים כפריים. במסגרת תוכנית זו פותח ויושם מנגנון להקצאת קצבאות שאינן ממשלתיות עבור עובדים יקוטיים כפריים.<ref>[http://lawru.info/base14/part0/d14ru0267.htm Распоряжение Правительства Республики Саха (Якутия) «О встречном негосударственном пенсионном обеспечении сельских товаропроизводителей Республики Саха (Якутия)»]</ref> לשם כך קבעה ממשלת יקוטיה את קרן הפנסיה "אראל", רשת מורשית וייצוגית למתן שירותי ביטוח פנסיוני לתושבי הרפובליקה.

במרץ 2004 נבדקה ואושרה ניסיונה של יקוטיה בפתרון סוגיית הפנסיה של תושבי הכפר בישיבת הוועדה למדיניות אגררית ומזון של מועצת הפדרציה של רוסיה. כחילופי ניסיון, בשנים 2004–2005 נערכו ביאקוצק ישיבות, ועידות מדעיות ומעשיות ודיונים בנושא בעיות ההפרשה לפנסיה. נציגי המחוזות של הפדרציה הרוסית הדגישו את חשיבות הניסיון הרפובליקני בשימוש במנגנוני פנסיה נוספים לתושבי הכפר, שראויים להפצה ויישום בשאר אזורי רוסיה.

הצורך ביישום מעשי של הניסיון היקוטי עלה בשנת 2004 מצד הנהגת מחוז אוטונומי אגיני בוריאטי. נחתם הסכם בין הנהלת המחוז לבין "אראל" בדבר שיתוף פעולה בתחום ההפרשה לפנסיה שאינה ממשלתית לתושבים כפריים. תוכנית המימון תוכננה במשך מספר שנים עם תקציב של 13 מיליון רובל. בהתבסס על מכרז פתוח שערכה הנהלת המחוז, "אראל" נבחרה ליישם את התוכנית. לשם כך נחתמו תוכניות פנסיה פרטיות עם עיריות האזור האוטונומי אגיני, המשמשות כמפקידים לטובת עובדים כפריים.<ref>[http://www.1sn.ru/4974.html «Эрэл» пришел в Бурятию]</ref>

== פעילויות ==
בנוסף להשתתפות בתוכניות פנסיה רפובליקניות, "אראל" מציעה ללקוחותיה מגוון שירותים מלא לביטוח פנסיוני חובה, תוכניות פנסיה של חברות ותוכניות פנסיה פרטיות.

במסגרת הסכם העברות, קרן הפנסיה של הפדרציה הרוסית העניקה ל"אראל" את האפשרות לקבל פניות מאזרחים על העברת החלק הממומן של הפנסיה מקרן הפנסיה הממשלתית ל"אראל" ובקשות להשתתפות בתוכנית המימון המשותפת לפנסיה.

==קישורים חיצוניים==
* 

== הערות שוליים ==

קטגוריה:סאחה
קטגוריה:ביטוח פנסיוני ברוסיה
כיפת מדריד

כיפת מדריד (באנגלית: Madrid Dome; בבולגרית: купол Мадрид - נהגה "קופול מאדריד") היא כיפת הקרח בחוף אוסקר השני, בארץ גרהאם בחצי האי האנטארקטי, שבאנטארקטיקה. 

כיפת הקרח, שגובהה 1,650 מטרים מעל פני הים, היא הנקודה הגבוהה ביותר בהרי אריסטוטל. 

הכיפה מתנשאת מעל קרחון קריין שמצפון-מערב לה, ומעל קרחון פלאסק שמדרום לה. 

הכיפה ממוקמת 12.7 קילומטרים מזרחית מכיפת רונדל; 15.8 קילומטרים דרומית- מזרחית מרכס ברסין; 58.4 קילומטרים דרומית - מערבית מכף דיסאפוינטמנט; 25 קילומטרים צפונית - מערבית מפסגת בילדד; ו-34.2 קיולמטרים צפונית - צפונית-מזרחית מפסגת קריין.

== היסטוריה ==
=== מיפוי הכיפה ===

הכיפה מופתה על ידי סוקרים בריטיים בשנת 1976.

=== מקור השם ===

הכיפה נקראת על שם מדריד, בירת ספרד, וזאת על מנת לציין את אמנת מדריד להגנת הסביבה האנטארקטית (פרוטוקול מדריד) שהיא חלק מהאמנה האנטארקטית.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/display_name.cfm?gaz_id=137423 כיפת מדריד] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:בולגריה באנטארקטיקה
מדריד
מדריד
נשימה (שיר של שירי מימון)

"נשימה" הוא סינגל שהוקלט על ידי הזמרת הישראלית שירי מימון, השיר יצא לאור ב-13 במרץ 2019, מתוך אלבומה החמישי, "נשימה", על ידי חברת התקליטים הליקון.

==רקע וכתיבה==
השיר נכתב על ידי הדס כהן, הולחן על ידי מורן דוד והופק על ידי רובי פאייר ועידו נמר. השיר הוא בסגנון הפופ אשר משלב בתוכו את סגנון המוזיקת נשמה.

בסמוך לצאתו כסינגל עלה השיר לרשת הזרמת המדיה ספוטיפיי וצבר למעלה מ-400 אלף השמעות.<ref></ref>

==וידאו קליפ==
הווידאו קליפ המלא שיצא עבור השיר, בוים על ידי קובי פלשמן והועלה לערוץ היוטיוב של שירי מימון ב-13 במרץ 2019. בקליפ ניתן לראות את מימון שרה את מילות השיר כאשר לצידה רקדני ליווי.

נכון לאפריל 2020, מונה הצפיות של הקליפ עומד על כ-2 מיליון.

==מיקומי שיא==

== קישורים חיצוניים ==

* [https://www.nli.org.il/he/items/NNL_MUSIC_AL990050636920205171/NLI לדף השיר] באתר הספרייה הלאומית

== הערות שוליים ==

קטגוריה:סינגלים מ-2019
קטגוריה:שירי שירי מימון
קטגוריה:שירים בעברית
קטגוריה:סינגלים בהוצאת הליקון
מסיבה (שיר)

"מסיבה" הוא סינגל שהוקלט על ידי הזמרת הישראלית יסמין מועלם בשיתוף המוזיקאי הישראלי שקל, השיר יצא לאור ב-14 בינואר 2020, על ידי חברת התקליטים תקליטי יהלום, כסינגל השלישי מתוך אלבום הבכורה של מועלם, "אריה".

== רקע וכתיבה ==
השיר נכתב והולחן על ידי יסמין מועלם ושקל עצמם והופק על ידי שקל. השיר הוא בסגנון הרית'ם אנד בלוז, אשר משלב בתוכו את סגנון הפופ-ראפ.

== וידאו קליפ ==
הווידאו קליפ הנלווה לשיר הועלה לערוץ היוטיוב של יסמין מועלם ב-14 בינואר, בסמוך לצאת הסינגל. נכון לפברואר 2023, מונה הצפיות של הקליפ עומד על 11 מיליון צפיות.

== הצלחה ==
בסטרימינג, זכה השיר להצלחה רבה, תוך שהגיע למקום הראשון במצעד הוויראלי השבועי של רשת הזרמת המדיה ספוטיפיי, ונכון לספטמבר 2020 הוא עומד שם על כ-2 מיליון השמעות. במצעד הפזמונים העברי השנתי של גלגלצ ו-ynet הגיע השיר למקום ה-39. במצעד הפזמונים העברי השנתי של כאן גימל הגיע השיר למקום ה-23.

בשנת 2021 קיבל השיר פרס אקו"ם לשיר השנה.

== גרסאות כיסוי ==
* הזמר-יוצר חנן בן ארי ביצע גרסת כיסוי לשיר בלייב בתחנת הרדיו רדיוס 100FM, בביצוע זה הוסיף לשיר בית נוסף, לאחר תקופה הלחין מחדש את הבית והכניסו לשיר "אחד עד עשר", מתוך אלבום האולפן השלישי שלו, "יש כאן יותר מזה".
* הזמרת-יוצרת יובל דיין ביצעה את השיר בלייב בגלגלצ.

==מיקומי שיא==

== קישורים חיצוניים ==
* 
* איל שינדלר, [https://www.kan.org.il/Podcast/item.aspx?pid=21393 מסיבה | יסמין מועלם ושקל], בפודקאסט "שיר אחד"
* [https://www.nli.org.il/he/items/NNL_MUSIC_AL997008193637805171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי יסמין מועלם
קטגוריה:שירים בעברית
קטגוריה:שירים שנכתבו על ידי יסמין מועלם
קטגוריה:שירים שהולחנו על ידי יסמין מועלם
קטגוריה:שירים על מסיבות
קטגוריה:שירי היפ הופ בעברית
קטגוריה:שירי R&B
ח'ירבת א-ראעי

ח'ירבת א-ראעי היא אתר ארכאולוגי הנמצא בשפלת יהודה, כ-3 קילומטרים מצפון מערב לתל לכיש, על גבעה המשקיפה על נחל לכיש. האתר נחפר מאז 2015 מטעם המכון לארכאולוגיה באוניברסיטה העברית ורשות העתיקות, בניהולם של יוסי גרפינקל וסער גנור. באתר נמצאו שתי שכבות יישוב משמעותיות, הקדומה מהמאה ה-12 לפנה"ס, ולה מאפיינים פלשתים, והשכבה המאוחרת יותר מתוארכת למאה ה-10 לפנה"ס, התקופה המקבילה למלכות דוד במקרא, וממצאיה מקבילים לממצאים מחורבת קייאפה, אתר אחר בשפלה המתוארך למאה ה-10 לפנה"ס ומזוהה כמצודה ישראלית מימי דוד. גרפינקל וגנור זיהו את האתר עם צקלג המקראית הנזכרת בעלילות דוד המלך. חוקרים אחרים דוחים את הזיהוי הזה.

== תולדות המחקר ==
האתר בח'ירבת א-ראעי הוא קטן יחסית. שטחו כ-17 דונם והוא נמצא בקצה המערבי של השפלה. הגבעה מאפשרת תצפית טובה למישור החוף במערב, להר חברון ולירושלים במזרח, וליישובים העתיקים מרשה ותל גודד בצפון. מצפון לאתר זורם נחל לכיש, דרכו עברה דרך עתיקה המובילה מאשקלון שבמישור החוף ומתל לכיש שבשפלה ומגיעה עד חברון שבהרי יהודה. הדרך קיימת עוד מתקופת הברונזה הקדומה (האלף השלישי לפנה"ס). תוואי הדרך נמצא בשימוש עד ימינו, ועובר בו כביש 35. כל אלה עושים את ח'ירבת א-ראעי כמקום מצוין להקמת מוצב קדמי ליישובים שחולשים על אזור תל לכיש.<ref name=":0" />

על כל שטח האתר ניטע יער בשנות ה-50 ונסללה דרך עפר, מה שפגע בעתיקות. בשנות ה-80 עלה היער באש, וכאשר ניטע מחדש הותירו את שטח החפירה ריק מעצים.<ref name=":0">Garfinkel et. al (2019), pp. 13–15</ref>

האתר נסקר לראשונה על ידי חוליית הסקר של הקרן הבריטית לחקר ארץ ישראל (Palestine Exploration Fund - PEF) במסגרת סקר ארץ ישראל המערבית (Survey of Western Palestine) בשנת 1875. יהודה דגן סקר גם הוא את האתר בשנות ה-90 במסגרת עבודת התזה שלו לתואר שני באוניברסיטת תל אביב, וזיהה אתר מתקופת הברזל ומתקופות מאוחרות יותר. האתר נחפר לראשונה באוקטובר 2015 במסגרת מחקר אזורי באזור השפלה. החפירה המשיכה עד 2019 ונמצאו בה בעיקר ממצאים מתקופת הברזל א' וב' ומתקופות נוספות: תקופת הברונזה התיכונה, התקופה הפרסית, ההלניסטית, הביזנטית והמוסלמית המוקדמת.<ref name=":0" />

בשנת 2019 נמצאה באתר כתובת נדירה באלפבית פרוטו-כנעני על פך (כלי חרס קטן), הנושאת את השם "ירבעל" או "עזרבעל", ומתוארכת לסוף המאה ה-12 לפנה"ס. זו הפעם הראשונה שחפץ עם כתובת המוערכת לשם המקראי "ירבעל" נחשף בממצא ארכאולוגי.

== לקריאה נוספת ==
* Yosef Garfinkel et. al (2019), Khirbet al-Ra‘i in the Judean Shephelah: The 2015–2019 Excavation Seasons, Strata: Bulletin of the Anglo-Israel Archaeological Society 2019 Volume 37, pp. 13–50

==קישורים חיצוניים==

<div class="mw-content-ltr">
* 
</div>
==הערות שוליים==

קטגוריה:שפלת יהודה: אתרים ארכאולוגיים
בנק אוטקריטיה

בנק אוטקריטיה<ref name="open.ru"></ref> (Банк «Открытие») הוא אחד מהבנקים המסחריים הגדולים ברוסיה.<ref>https://www.open.ru/en/about_the_bank</ref> יש לו יותר מ-440 משרדים וסניפים ברוסיה.<ref>https://www.open.ru/en/about</ref> נוסד על ידי איגור פינוגנוב, כיום מנכ"ל בנק הפיתוח האירו-אסייתי.<ref> (in Russian)</ref>

בנק אוטקריטיה דורג במקום הראשון בקרב בנקים בבעלות פרטית ורביעי לפי נכסים בקבוצות בנקאות ברוסיה.<ref></ref> בפברואר 2013 נחתם הסכם בין הבנק לבעלים של ספרטק מוסקבה לפיו האצטדיון הבייתי ייקרא אוטקריטיה ארנה.

באוגוסט 2017, חולץ על ידי הבנק המרכזי של רוסיה<ref></ref> בעלות למדינה של מעל 8 מיליארד דולר.<ref></ref> בהמשך תיאר הבנק המרכזי את ההון של הבנק כ"פיקטיבי ברובו" והותיר את הבנק בבעלותו המלאה, כחוב להסדרת חובותיו בפני המדינה.<ref name="seddonft"></ref>

הבנק מפעיל קרן פנסיה בשם אוטקריטיה.

== קישורים חיצוניים ==

* 

== הערות שוליים ==

קטגוריה:חברות הנסחרות בבורסה לניירות ערך במוסקבה
קטגוריה:מוסקבה: חברות
קטגוריה:רוסיה: בנקים
קטגוריה:גופים רוסים שהוטלו עליהם סנקציות של מחלקת האוצר של ארצות הברית
בני בלנקו

בנימין יוסף לוין (באנגלית: Benjamin Joseph Levin; נולד ב-8 במרץ 1988), ידוע בשם הבמה בני בלנקו (Benny Blanco), הוא מוזיקאי, פזמונאי, ראפר ומפיק מוזיקלי יהודי-אמריקאי.

== ביוגרפיה ==
בלנקו הוא יהודי יליד וירג'יניה. חשיפתו הרצינית הראשונה למוזיקה הייתה בשנת 1994, כשהיה בן 5 בלבד.<ref></ref>

במשך כמה שנים, חונך בלנקו על ידי המפיק המוזיקלי דוקטור לוק.<ref></ref> בעוד שהוא נמצא תחת הדרכתו של לוק, הפיק בלנקו שירים רבים, כולל להיטים כמו "Teenage Dream" של קייטי פרי ו-"Tik Tok" של קשה.

ביולי 2018 הוציא את הסינגל הראשון שלו כאמן ראשי, "Eastside" בשיתוף הלסי וחאליד. השיר הפך במהרה ללהיט והגיע למקום הראשון במצעד הסינגלים הבריטי.<ref></ref>

בדצמבר 2018 הוציא בלנקו את אלבום הבכורה שלו, Friends Keep Secrets.<ref></ref> האלבום הגיע בשיאו למקום ה-21 במצעד האלבומים הקנדי של בילבורד.<ref></ref>

==דיסקוגרפיה==
===אלבומי אולפן===
* 2018: Friends Keep Secrets

===הוצאות מחודשות===
* 2021: Friends Keep Secrets 2

== קישורים חיצוניים ==

* 

* 

== הערות שוליים ==

קטגוריה:ראפרים יהודים
קטגוריה:ראפרים אמריקאים
קטגוריה:מוזיקאים יהודים אמריקאים
קטגוריה:מפיקים מוזיקליים יהודים אמריקאים
קטגוריה:פזמונאים יהודים
קטגוריה:פזמונאים אמריקאים
קטגוריה:אמני אינטרסקופ רקורדס
קטגוריה:אמריקאים שנולדו ב-1988
קרחון סטוב

קרחון סְטוֹבּ (באנגלית: Stob Glacier; בבולגרית: ледник Стоб) הוא קרחון בחוף אוסקר השני, בארץ גרהאם שבאנטארקטיקה. 

אורכו של הקרחון 16 קילומטרים; רוחבו של הקרחון 13 קילומטרים. 

הקרחון ממוקם דרומית-מערבית לקרחון צ'וצו'ליגה; מזרחית - דרום-מזרחית לקרחון סומרס; ודרומית - דרומית-מזרחית לקרחון טאלבוט. 

קרחון סטוב מנקז את המורדות של רמת ברוס, צפונית לרכס ברסין. 

הקרחון זורם לכיוון מזרח, ונשפך אל קרחון קריין.

== היסטוריה ==
=== מיפוי הקרחון ===

הקרחון מופה על ידי סוקרים בריטיים בשנת 1976.

=== מקור השם ===

הקרחון נקרא על שם הכפר סטוב שבמערב בולגריה. 

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=137432 קרחון סטוב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19080&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סטוב] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-63.07849578857424,-65.45057836992049,12&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix

== הערות שוליים ==

קטגוריה:בולגריה באנטארקטיקה
סטוב
קלטיוד

קלטיוד (בספרדית: Calatayud; במקור הערבי (וממנו גם בספרות היהודית): قلعة أيوب, קלעת איוּבּ) היא עיר באראגון, במזרח ספרד. ב-2023 נמנו בה 19,677 תושבים. קלטיוד היא העיר השנייה בגודלה אחרי הבירה, סרגוסה, והגדולה ביותר באראגון מלבד שלושת בירות המחוזות באראגון. אוכלוסייתה של העיר ירדה בשנים האחרונות עקב ההגירה.

== היסטוריה ==
קלטיוד נוסדה בשנת 40 על ידי הרומאים בשם אוגוסטה בילביליס והייתה עיר הולדתו של המשורר הרומי מרטיאליס. העיר הוקמה על יישוב איברי. אתר העיר הרומית אוגוסטה בילביליס נמצא כארבעה קילומטרים צפונית לעיר קלטיוד. העיר החדשה הוקמה בערך בשנת 716 על ידי המורים סביב טירת איוב.

השם קלטיוד מגיע מערבית: قلعة أيوب – קלעת איוּבּ – "טירת איוב" (גרסה של השם המקראי איוב, הוא שם ערבי נפוץ ביותר). העיר הייתה מקום אסטרטגי בין הרמה המרכזית של חצי האי האיברי לנהר נהר אברו. העיר שמרה על חשיבותה מאות שנים אחר כך. העיר נכבשה מידי המוסלמים בשנת 1120 באחת ממערכות הרקונקיסטה של אלפונסו הראשון, מלך אראגון. דוגמאות רבות לאדריכלות כנסיות בסגנון מודחאר ששרדו עד העת המודרנית מראות שההשפעה המורית עדיין חיה בה.

== קהילת יהודי קלטיוד ==

העדות הראשונה ליהודים בעיר היא אבן מצבה משנת 919. הקהילה היהודית, שהייתה מרוכזת ברובע יהודי, שגשגה תחת השלטון המוסלמי והמשיכה להתקיים גם לאחר הרקונקיסטה המקומית ב-1120, תוך כדי קבלת זכויות שונות מהשלטון הנוצרי ובהן גם כאלה הקשורות לניהול עצמאי של הקהילה. לפי הערכות בסוף מאה ה-13 חיו בעיר בין 750 ל-900 יהודים שהחזיקו מספר בתי כנסת.

הקהילה סבלה מפרעות בימי המוות השחור בסביבות 1349, וכן מהחרמת רכוש על ידי העירייה של יהודים שמתו במגפה ללא יורשים וממלחמת שני הפדרואים בין ממלכת קסטיליה וממלכת אראגון בהמשך המאה ה-14. ככל הנראה לא היו בקהילה פגיעות בנפש בגזירות קנ"א (1391), אך המצב הכלכלי הורע, יהודים רבים היגרו ממנה לנווארה וב-1398 מרטין, מלך אראגון, אסר על היהודים לגור מחוץ לרובע שלהם. ב-1397 התגוררו בעיר בין 760 ל-860 יהודים, כ-12% מהאוכלוסייה הכללית. במהלך המאה ה-15 נעשו מספר ניסיונות לנצר את בני הקהילה והם סבלו מגזרות שונות, עד שהקהילה הגיעה אל קצה בגירוש ספרד ב-1492. הרב יצחק עראמה היה רבה האחרון של העיר וניהל בה ישיבה עד הגירוש.
הכניסה לבית הכנסת בקלטיוד.

== ערים תאומות ==
לקלטיוד יש ארבע ערים תאומות:
* 
* 
* 
* 

== קישורים חיצוניים ==

* 
* [https://dbs.bh.org.il/he/קאלטאיוד/מקום קהילת יהודי קאלטאיוד] באתר בית התפוצות
* 
* 
* 

== הערות שוליים ==

שרידי מצודת קלטיוד

קטגוריה:אראגון: ערים
קטגוריה:יישובים שהוקמו ב-1834
סרג'יו חאובל

סרג'יו חאובל (חוואל) (נולד ב-19 באוגוסט 1960) הוא כדורגלן עבר ומאמן כדורגל ארגנטינאי–ישראלי.

==קריירת משחק==
חאובל גדל בואנוס איירס ושיחק בקבוצת ולס סארספילד ובארחנטינוס ג'וניורס. הובא לישראל בתחילת עונת 1982–1983 על ידי שלמה שרף, שאימן את קבוצת בני יהודה תל אביב ונסע לארגנטינה כדי לחפש בלם ארגנטינאי-יהודי לקבוצה. לאחר שקיבל תעודת עולה, שיחק חאובל בבני יהודה במשך עונה וחצי. באמצע עונת 1983–1984 עבר בהשאלה לבית"ר תל אביב עד סיום העונה בעסקת חילופין עם הבלם ירון אדיב. את עונת 1984–1985 התחיל במכבי יבנה וסיים בהכח רמת גן שירדה סוף העונה לליגה הארצית.
חאובל החל את עונת 1985–1986 בבני יהודה וסיים אותה בהעפלה עם הפועל לוד לליגה הבכירה. בעונות 1986–1988 שיחק בהפועל חדרה מצמרת הליגה הארצית. את עונת 1988–1989 התחיל בהפועל טירה מליגה א' צפון ובינואר עבר לקבוצת הפועל קריית אונו מליגה א' דרום, בה שיחק עד אמצע עונת 1989–1990.

==קריירת אימון==
חאובל הוא בעל תואר ראשון בחינוך גופני מסמינר הקיבוצים. אימן בוגרים בסקציה נס ציונה, בית"ר אריאל ובהפועל גדרה, אימן במחלקת הנוער של מכבי קריית גת, בני אילת והפועל מרמורק,שימש כעוזר מאמן בהפועל קטמון ירושלים ומועדון ספורט כפר קאסם וכמאמן כושר בהפועל פתח תקווה ובית"ר נורדיה ירושלים. מאז 2018 משמש כמנהל מקצועי של החטיבה הצעירה במכבי עירוני אשדוד.
כיום מאמן קבוצת ילדות של מכבי פנתרות אשדוד

==בנבחרת האולימפית==
בשנת 1983 הוזמן חאובל על ידי מאמן נבחרת ישראל בכדורגל יוסף מרימוביץ' ושיחק במוקדמות אולימפיאדת לוס אנג'לס (1984).

==חיים אישיים==
סרג'יו נשוי לליאורה ואב לאדריאנו חאובל, ג'וליאן, סטפאני, ג'רמי וסמואל. ומתגורר ביבנה.

==קישורים חיצוניים==

* [http://wiki.byfans.co.il/wiki/סרג'יו_חוואל דף השחקן במוזיאון בני יהודה]
* [http://jpress.org.il/olive/apa/nli_heb/SharedView.Article.aspx?href=MAR%2F1984%2F10%2F16&id=Ar00708&sk=01D60F06 איך לחיות עם 1000% אינפלציה], בעיתון מעריב 16 באוקטובר 1984

==הערות שוליים==

קטגוריה:בלמי כדורגל ארגנטינאים
קטגוריה:בלמי כדורגל ישראלים
קטגוריה:כדורגלני ולס סארספילד
קטגוריה:כדורגלני ארחנטינוס ג'וניורס
קטגוריה:כדורגלני בני יהודה תל אביב
קטגוריה:כדורגלני בית"ר תל אביב
קטגוריה:כדורגלני מכבי יבנה
קטגוריה:כדורגלני הכח רמת גן
קטגוריה:כדורגלני הפועל לוד
קטגוריה:כדורגלני הפועל חדרה
קטגוריה:כדורגלני הפועל קריית אונו
קטגוריה:כדורגלני נבחרת ישראל
קטגוריה:כדורגלנים יהודים
קטגוריה:מאמני כדורגל ישראלים
קטגוריה:מאמני סקציה נס ציונה
קטגוריה:עולים בשנות ה-1980
קטגוריה:ישראלים ילידי ארגנטינה
קטגוריה:בוגרי סמינר הקיבוצים
קטגוריה:ישראלים שנולדו ב-1960
אצטדיון עירוני טבריה (1958)

האצטדיון העירוני טבריה הוא אצטדיון כדורגל בעיר טבריה שממוקם בצפון העיר.

== היסטוריה ==
האצטדיון העירוני בטבריה הוא האצטדיון השני שנבנה בעיר לאחר מגרשה של מכבי טבריה שנחנך ב-1927. האצטדיון של מכבי טבריה נסגר ונהרס בשנות ה-50 לאחר שההתאחדות לכדורגל קבע שכר הדשא במגרש אינו ראוי לקיום משחקיה של הפועל טבריה שהייתה בליגה ב' ונאלצה לארח את משחקייה בקיבוץ מעגן.
האצטדיון העירוני החדש נחנך ב-28 במרץ במשחק שנערך בין הפועל טבריה להפועל חיפה.

האצטדיון אירח משחקים מהליגה הראשונה במהלך שתי הקדנציות של הפועל טבריה בליגה הלאומית, בין 1961–1965 ו-1988–1989.

בעקבות סגירתן של הפועל טבריה ומכבי טבריה, בית"ר טבריה נותרה הקבוצה היחידה שהשתמשה במגרש כששיחקה בליגה ג' ובליגה ב' בשנות ה-90'. בית"ר התמזגה עם הפועל מועצה אזורית גליל תחתון בשנת 2001 להפועל גליל תחתון/טבריה תחילה ובהמשך בשנת 2007 שונה השם לעירוני טבריה ששיחקה את משחקייה בליגה א' עד שנת 2014. לאחר שעלתה טבריה לליגה הלאומית נאלצה הקבוצה לארח באצטדיון עפולה בשל העובדה שהמגרש העירוני בטבריה לא עמד בקריטריונים של ההתאחדות לכדורגל. טבריה חזרה לארח במגרש עם ירידתה חזרה לליגה א'.

== גלריית תמונות משנות ה-60 ==
<gallery>
קובץ:Weg bij Tiberias met zicht op de stad, het Meer van Tiberias en de omgringende heuvels. Fotocollectie Van de Poll.jpg|צילום מרחוב בר כוכבא
קובץ:Willem van de Poll. Zicht op de stad Tiberias, het Meer van Tiberias en de omgringende heuvels.B.jpg|מבט מהגבעה המערבית
</gallery>

==בניית אצטדיון חדש==

בשנת 2014 הודיעה עיריית טבריה על תכנון להקמת אצטדיון עירוני חדש שימוקם בכניסה הדרומית לעיר, בסמוך לצומת פוריה. האצטדיון עשוי להיות מוקם בתוך מתחם ספורט שיכלול בין היתר אולם ספורט בן 2,500 מושבים, אצטדיון אתלטיקה ובריכת שחיה. האצטדיון מתוכנן להכיל 5,290 מושבים ביציעים התחתונים ועוד 2,264 מושבים ביציעים העליונים שייבנו בשלב מאוחר יותר ובסה"כ יכיל 7,554 מקומות ישיבה בארבעה יציעים מקורים שיכללו תאי vip, מזנונים ושירותי קהל, חדרי תקשורת וטלוויזיה, חדרי הלבשה לשחקנים, חדרי שופטים ומאמנים ואזורים טכניים בהתאם להנחיות העדכניות של מנהלת הליגות לכדורגל, וכן ישמש כאתר להופעות ואירועי תרבות אזוריים.

לאחר המעבר האצטדיון החדש, האצטדיון הנוכחי עשוי להרס ועל חורבותיו צפויה לקום שכונת מגורים חדשה.

עירוני טבריה
קטגוריה:עירוני טבריה
קטגוריה:טבריה: מבנים
אוטו שלפנברג

אוטו שלפנברג (בגרמנית: Otto Schlefenberg; 1989 – 1919) היה כדורגלן ומאמן עבר ישראלי-אוסטרי.

==קריירת משחק==
שלפנברג נולד באוסטריה ושיחק בנעוריו בהכח וינה לפני שעלה לארץ ישראל והצטרף למכבי חיפה. את הופעת הבכורה במכבי חיפה ערך ב-4 במאי 1940 בליגה ב', במשחק נגד מכבי בנימינה. ב-1950 פרש ממשחק פעיל.

==קריירת אימון==
שלפנברג ערך וסידר מחדש את קבוצת הנוער של מכבי חיפה-שלמה ואימן אותה במשך כשנתיים לפני שהפך למאמן הראשי של הקבוצה הבוגרת ב-1952. אוטו אימן במשך כשנתיים במכבי חיפה ובמהלכה קידם לא מעט שחקנים צעירים כדוגמת אברהם מנצ'ל וג'וני הרדי.
לאחר שעזב את מכבי חיפה אימן בהפועל טבריה, מכבי חדרה ומכבי פרדס חנה. ב-1962, חזר למכבי חיפה והוביל אותה לזכייה בתואר הראשון שלה, גביע המדינה. שלפנברג התפטר מתפקידו ב-1963 ועבר לאמן בהכח עמידר רמת גן, הפועל אשקלון, מכבי נתניה, הפועל מחנה יהודה, הפועל שדרות והפועל קריית מלאכי.

==חיים אישים==
שלפנברג הוא אביו של שחקן ומאמן הכדורגל בעבר, שמעון שנהר.

אוטו הלך לעולמו בשנת 1989 והוא בן 69.

==תארים==
;שחקן
*גביע ליגה ב': 1946-1947

;מאמן
*גביע המדינה: 1961-1962
*אלוף האלופים: 1962
*גביע ליגה ב': 1963-1964 (עם הפועל אשקלון) 1966-1968 (עם הפועל שדרות).

==קישורים חיצוניים==

קטגוריה:כדורגלנים אוסטרים
קטגוריה:כדורגלנים ישראלים
קטגוריה:קשרי כדורגל אוסטרים
קטגוריה:קשרי כדורגל ישראלים
קטגוריה:וינה: כדורגלנים
קטגוריה:כדורגלני מכבי חיפה
קטגוריה:מאמני כדורגל ישראלים
קטגוריה:מאמני מכבי חיפה
קטגוריה:מאמני הכח רמת גן
קטגוריה:מאמני הפועל אשקלון
קטגוריה:מאמני מכבי נתניה
קטגוריה:מאמני הפועל מחנה יהודה
קטגוריה:יהודים אוסטרים
קטגוריה:ישראלים ילידי אוסטריה
קטגוריה:עולים במלחמת העולם השנייה
קטגוריה:ישראלים שנולדו ב-1917
קטגוריה:ישראלים שנפטרו ב-1989
קטגוריה:אוסטרים שנפטרו ב-1989
בני דמתי

בני דמתי (נולד ב-11 באוגוסט 1960) הוא כדורגלן עבר ישראלי ששיחק בעמדת הקשר-חלוץ.

==קריירת משחק==
דמתי שתיפקד ברוב הקריירה כקיצוני שמאלי, גדל במחלקת הנוער של קבוצת שמשון תל אביב ועלה לקבוצה הבוגרת בעונת 1977–1978, בעקבות שינויים בהרכב שביצע המאמן יחיאל מור. לאחר 5 עונות רצופות בבוגרים, ביקש דמתי להשתחרר משמשון בסוף עונת 1981–1982 אך נענה בסירוב, תגובה שהובילה לכניסתו להסגר של שנתיים. בעונת 1984–1985 חתם בבית"ר תל אביב לעונה אחת ובסוף העונה ירדה בית"ר לליגה הארצית. בעונה שלאחר מכן ביקש דמתי להמשיך לשחק בקבוצה, אך נתקל בסירוב מצד הנהלת הקבוצה.

דמתי חתם בצפרירים חולון והתחיל תקופה של 5 שנים רצופות, בעונה הראשונה נפצע ונעדר מספר חודשים, בהמשך היה חלק מצוות שהעפיל לליגה הבכירה בעונת 1986–1987, ירד חזרה לארצית בעונת 1988–1989 ועלה בשנית לליגה הבכירה בעונת 1989–1990 כשהצטרף לקבוצה רק במחזור ה-20 בעקבות שהות ממושכת בארצות הברית. בעונת 1990–1991 חתם אצל העולה החדשה לארצית מכבי עירוני אשדוד, איתה סיים עונה מוצלחת והגיע עד למקום ה-4. את עונת 1991–1992 התחיל במכבי עכו ובהמשך הצטרף לקבוצת הפועל חיפה והעפיל עימה לליגה הבכירה. בעונת 1993–1994 חזר לשמשון תל אביב לעונה פרישה בה סיימה הקבוצה במקום ה-4 והשתתפה במשחקי המבחן מול הפועל חיפה, אך הפסידה ונשארה בארצית.

==בנבחרת הנוער==
דמתי השתייך לסגל נבחרת הנוער של המאמן אמציה לבקוביץ'

==חיים אישיים==
בני דמתי הוא אחיו הצעיר של כדורגלן שמשון תל אביב ונבחרת ישראל גדעון דמתי. השניים שיתפו פעולה בתחילת הדרך בשמשון.

נשוי לאיריס ואב ל-3 בנות, מתגורר בגבעתיים.

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני שמשון תל אביב
קטגוריה:כדורגלני בית"ר תל אביב
קטגוריה:כדורגלני צפרירים חולון
קטגוריה:כדורגלני מכבי עירוני אשדוד
קטגוריה:כדורגלני הפועל חיפה
קטגוריה:תל אביב-יפו: כדורגלנים
קטגוריה:ישראלים שנולדו ב-1960
עלי אסדוב

עלי חידאיית אוגולו אסדוב (באזרית: Əli Hidayət oğlu Əsədov; נולד ב-30 בנובמבר 1956) הוא פוליטיקאי אזרי המכהן כראש ממשלת אזרבייג'ן.

==ביוגרפיה==
נולד בנחצ'יבאן, אז בשטחי הרפובליקה הסובייטית הסוציאליסטית האזרית. בשנת 1974 סיים בית הספר התיכון מספר 134 בבאקו והחל ללמוד באוניברסיטה הרוסית לכלכלה ע"ש פלחנוב במוסקבה, שם סיים את לימודיו בשנת 1978. לאחר מכן שירת שנתיים בצבא.

בשנת 1980 החל אסדוב לעבוד כעוזר מעבדה ראשי במכון לכלכלה של האקדמיה למדעים הרפובליקה הסובייטית האזרית . בשנים 1981 עד 1984 למד אסדוב לתואר שני בכלכלה במכון לכלכלה של האקדמיה הסובייטית למדעים במוסקבה. בין השנים 1989–1995 עבד אסדוב כפרופסור חבר וראש מחלקה במכון באקו למשאבי אנוש ומדעי המדינה.

ב-12 בנובמבר 1995 נערכו הבחירות הראשונות לפרלמנט באזרבייג'ן, במסגרתם נבחר אסדוב, בבשיטה היחסית, לפרלמנט כחבר מפלגת אזרבייג'ן החדשה .

ב-17 באפריל 1998, מונה ליועץ הכלכלי של נשיא אזרבייג'ן. ב-30 בנובמבר 2012, מונה על ידי הנשיא אילהם אלייב לסגן ראש המנהל הנשיאותי ובשנת 2017 מונה שוב ליועץ הכלכלי של הנשיא. אסדוב נחשב למקורבו של הנשיא.

ב-8 באוקטובר 2019, לאחר התפטרותו של ראש הממשלה נוברוז מאמאדוב, נבחר אסדוב לראש הממשלה העשירי אל אזרבייג'ן בהצבעה ברוב של 0–105.

==קישורים חיצוניים==

* [https://www.aljazeera.com/news/2019/10/azerbaijan-pm-resigns-president-replaces-loyalist-191008092046855.html כתבה על מינוי אסדוב] באתר אלג'זירה 

קטגוריה:ראשי ממשלת אזרבייג'ן
קטגוריה:פוליטיקאים אזרים
קטגוריה:אזרים שנולדו ב-1956
מפלגת התעשיינים והיזמים (טורקמניסטן)

מפלגת התעשיינים והיזמים (בטורקמנית: Türkmenistanyň Senagatçylar we telekeçiler partiýasy) היא מפלגה פוליטית בטורקמניסטן. מקור המפלגה באוגוסט 2012 כמפלגת האופוזיציה החוקית הראשונה במדינה.<ref>[http://www.rferl.org/content/transmission-turkmenistan-second-political-party/24683555.html Turkmenistan Gets Its Second Political Party] Radio Free Europe, 11 June 2013</ref> ב-10 ביוני 2013 נבחר מנהיג המפלגה אובזמאמד ממדוב לאספה של טורקמניסטן בבחירות שנערכו להשלמת חמישה מושבים פנויים. המפלגה נחשבת ככלי של המפלגה הדמוקרטית השלטת למניעת ביקורת על כך שטורקמניסטן היא מדינה של מפלגה אחת במקום שיש לה מפלגת אופוזיציה בפועל.<ref>[http://www.rferl.org/content/turkmenistan-first-opposition-deputy/25012876.html Turkmenistan Gets First Legislator From 'Alternative' Party] Radio Free Europe, 11 June 2013</ref>

בדצמבר 2017 בחרו צירים בוועידת המפלגה הלאומית השנייה את ספארמירט אובגאנוב למנהיג החדש של המפלגה.<ref>[https://arzuw.news/7917/v-partii-promyshlennikov-i-predprinimateley-turkmenistana-vybrali-novogo-lidera.html В Партии промышленников и предпринимателей Туркменистана выбрали нового лидера] , arzuw.news, 2017-12-18. "В Ашхабаде прошёл второй общенациональный съезд Партии промышленников и предпринимателей республики. [...] Рассмотрев итоги четырёхлетней работы, делегаты перешли к выборам нового лидера партии.<br /> Внутрипартийные выборы выиграл Сапармырат Овганов, до настоящего времени руководивший частной компанией «Халыс».</ref>

== תוצאות בחירות ==
=== בחירות למג'ליס ===
{| class="wikitable" style="text-align:center"
! בחירות
! מנהיג מפלגה
! הצבעות
! %
! מושבים
! +/–
! מיקום
|-
| 2013
| rowspan="2" | קאסימגולי באבייב
| לא ידוע
| לא ידוע
|
| 14
| 3
|-
| 2018
| לא ידוע
| לא ידוע
|
| 3
| 2
|}
== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:טורקמניסטן: פוליטיקה
קטגוריה:מפלגות שהוקמו ב-2012
הכותל המערבי (בצלאל)

"הכותל המערבי" הוא הדפס בטכניקה של שבלונה על בד, שנוצר בבצלאל, בית מדרש לאמנות ולמלאכות-אמנות, ומתאר מתפללים בכותל המערבי.
==תיאור==
ההדפס מתאר קבוצה של מתפללים בכותל המערבי. הוא עושה שימוש בארבע שבלונות על גבי בד שחור, לשם יצירת תיאור צבעוני של הסצנה. תיאורי מקומות קדושים היו רווחים ביצירות בית-הספר, מתוך כוונה לשווקם בקרב אנשי היישוב הישן ותיירים שונים. יש להניח כי הוא מבוסס על תצלום של הכותל. הכותל עצמו מתואר בזווית אלכסונית, המעניקה לתיאור עומק. מתוארות בו שתי קבוצות של מתפללים. האחת מפוזרת לאורכו של הכותל, והיא מכילה נשים וגברים. קבוצה שנייה מתוארת ליד הקיר האחורי של הרחבה הצרה.
 
ההדפס נוצר באחת מן המחלקות של "בצלאל". ייתכן כי העבודה נעשתה בבית-המלאכה של מיכאל פילמוס, שעסק ביצירת תמונות בטכניקה של הדפס סטנסיל על בד או על קטיפה שחורה. או בידי קבוצת "תומר". בבית-הספר ובבית-המלאכה נוצרו עוד עבודות בטכניקה זו. ביניהן ידועות עבודות של מאיר גור אריה ושל אריה מרדר.

==ראו גם==
* דיוקן הרצל

קטגוריה:בצלאל, בית מדרש לאמנות ולמלאכות-אמנות
קטגוריה:הדפס ישראלי
קטגוריה:ציורים בעלי מוטיב יהודי
קטגוריה:ציורים משנות ה-1900
קטגוריה:הכותל המערבי
הפועל קריית חיים (כדורגל)

הפועל קריית חיים היא קבוצת כדורגל ישראלית מהשכונה קריית חיים שבעיר חיפה, המשחקת בליגה ג' מחוז שומרון.

==היסטוריה==
המועדון נוסד בשנת 1936 ושיחק בעיקר נגד קבוצות ממחוז חיפה וקבוצות צבאיות.

בעונה הראשונה שלאחר עצמאות ישראל, זכה המועדון באליפות המחוז הצפוני בעונת 1949/1950 בליגה המיוחדת בכדורגל, בליגה השנייה הזמנית בעונת 1949-1950. בעונה שאחרי זה, 1951-1952 (לא הייתה עונה ב-1950–1951) שובצה הקבוצה במחוז הצפוני של ליגה ב'. בעונת 55–1954 סיימה הקבוצה במקום הראשון והעפילה למשחקי הפלייאוף להליגה הלאומית (הליגה הראשונה). קריית חיים שיחקה בפליאוף מול אלופת המחוז הדרומי מכבי יפו ונגד הקבוצות שסיימו במקום ה-11 וה-12 בליגה א', בית"ר ירושלים והפועל כפר סבא. קריית חיים לא העפילה בסיומם של המשחקים לליגה הלאומית לאחר שסיימה במקום השלישי ושובצה בליגה א'(הליגה השנייה). בליגה א' סיימה הקבוצה במקום השני בעונות 1955-56 ו-1958-59 ובמקום השלישי בעונות 1961-62, 1965-66 ובעונת 68–1966. בתום עונת 1969–1970 סיימה הקבוצה במקום הלפני אחרון ונשרה לליגה ב' אך בתום עונה אחת חזרה לליגה א' אחרי שסיימה במקום הראשון בליגה ב' מחוז צפון. בעונות הבאות השלימה קריית חיים ירידת ליגה כפולה וחזרה לליגה ג'.

בשנת 1976 הקבוצה הבוגרת התפרקה וכל שחקניה שוחררו, מנגד מחלקת הנוער של המועדון המשיכה לפעול. ב-1980, מחלקת הנוער של הקבוצה הייתה על סף סגירה בשל בעיות כספיות ובעקבות כך חזרה הקבוצה הבוגרת לפעילות בקיץ של אותה שנה ועלתה מליגה ד' לליגה ג' בתום אותה עונה. בקיץ 1981 התאחדה הפועל קריית חיים עם הפועל הצעיר חיפה ונקראה הפועל הצעיר קריית חיים. הקבוצה המאוחדת שיחקה מספר עונות בליגה ג' אך גם היא התפרקה ונסגרה.

===הקמה מחדש===
הקבוצה הוקמה מחדש בעונת 2014/2015 על ידי ליאור ידובניק, תושב השכונה ונקראה הפועל קריית חיים ליבוביץ יעקב לזכרו של יעקב ליבוביץ, שהיה חלק ממשפחת מהמייסדים של קבוצת הפועל קריית חיים המיתולוגית. בעונת 2015/2016 שיחקה הקבוצה בליגה למקומות עבודה וב-2016/2017 הצטרפה לליגה ג' מחוז שומרון.

בעונת 2022/2023 הוקמה קבוצת הנוער.

==אצטדיון==
אצטדיון קריית חיים
מגרשה הביתי של הקבוצה במשך שנים רבות הוא אצטדיון קריית חיים הממוקם בקריית חיים שבחיפה. שמו הרשמי הוא "אצטדיון ד'אלסנדרו", על שם ראש עיריית בולטימור שביקר במועצת פועלי חיפה בתחילת שנות ה-60.

האצטדיון נחנך בשנת 1958 והיה מסוגל בשיאו לקלוט מעל כ-22,000 צופים, אם כי מלבד הטריבונה המערבית הבנויה בטון, המקומות היו ברובם מקומות עמידה על מדרונות דשא ולא מושבים של ממש. האצטדיון סבל מתנאים ירודים ובמיוחד במשחקים שהתקיימו בתנאי גשם. בשנת 2013 נבנה בסמוך לאצטדיון מגרש כדורגל סינתטי חדש אליו עברה הקבוצה לארח את משחקיה.

==הישגים==
* אליפות הליגה הלאומית (2): 1949-1950, 1954-1955
* אליפות ליגה א' (1): 1970-1971
* אליפות ליגה ב' (1): 1986-1987 (כהפועל הצעיר קריית חיים)

== קישורים חיצוניים ==

* [https://www.football.org.il/clubs/club/?club_id=7075 הפועל קריית חיים] באתר ההתאחדות לכדורגל בישראל
* [https://hapoelkiryathaim.wordpress.com/ האתר הרשמי] - של הפועל קריית חיים ליבוביץ יעקב
* 

==הערות שוליים==

קטגוריה:קריית חיים
קטגוריה:היישוב: כדורגל
קטגוריה:היישוב: מועדוני ספורט
קטגוריה:קבוצות כדורגל ישראליות
קריית חיים
חוזה פריז (1657)

חוזה פריז נחתם במרץ 1657 בין הפרוטקטורט של קהיליית אנגליה לבין לואי הארבעה עשר מצרפת במטרה לכרות ברית נגד פליפה הרביעי מלך ספרד. ההסכם הביא למיזוג בין מלחמת אנגליה-ספרד ומלחמת צרפת-ספרד.

ההסכם ביטא את ההתיידדות המחודשת בין צרפת לבין המשטר הרפובליקני באנגליה, זאת אחרי שעד שנות ה-50 של המאה ה-17 תמכה צרפת במלוכנים בראשם עמד צ'ארלס השני, מלך אנגליה, שישב בגלות. בתגובה לחתימת ההסכם עם קרומוול, ראש הרפובליקנים, צ'ארלס חתם על חוזה בריסל ב-1656.

== תנאי ההסכם ==
האנגלים הסכימו להצטרף לצרפת במלחמה נגד ספרד בפלנדריה וצרפת מצידה התחייבה לתרום 20 אלף חיילים. אנגליה הסכימה לתרום 6,000 חיילים ואת הצי שלה לטובת כיבוש מבצרי החוף של דנקרק, גרוולין ומרדיק.

עוד לפי תנאי ההסכם, גרוולין תימסר לידי צרפת ואילו דנקרק ומרדיק לרשות אנגליה. דנקרק, שנמסרה לידי אנגליה, עמדה בראש מעייניה של אנגליה, שכן בעבר ספינות מלחמה פרטיות שיצאו ממנה פגעו בצי הסוחר שלה. עבור אנגליה, חשיבותה של דנקרק עברה מהשדה הדיפלומטי והפכה לצורך פוליטי דחוף.

== קישורים חיצוניים ==
* 

קטגוריה:ממלכת צרפת: אמנות והסכמים
פריז (1657)
קטגוריה:1657